Fenek ta' denbu qotni tal-foresta

Kategorija:Fenek

Il-Fenek ta' denbu qotni tal-foresta Sylvilagus brasiliensis, magħruf ukoll bħala Tapeti u Fenek Brażiljan, huwa mammiferu plaċentat erbivoru tal-familja Leporidae fl-ordni Lagomorpha. Din l-ispeċi hija waħda mis-16-il denb qotni tal-kontinenti Amerikani tal-ġeneru Sylvilagus u flimkien ma' 5 speċi oħra huwa miġbur fis-sottoġeneru Tapeti. 

Il-Fenek ta' denbu qotni tal-foresta huwa wieħed solitarju u ta' abitudni notturni (jkun attiv bil-lejl), ħafna drabi minn ftit wara nżul ix-xemx sa ftit qabel it-tlugħ. Dan id-denb qotni jippreferi jgħix f'ambjent ta' foresta, b'abitat fil-qrib ta' artijiet ta' l-għargħar jew mal-ġnub tax-xmajjar, għalkemm kemm il-darba jinstab jiekol fil-ġonna u f'egħlieqi kkultivati.

It-Fenek ta' denbu qotni tal-foresta jew Tapeti huwa wieħed mil-ftit speċi ta' denb qotni li huwa komuni matul il-firxa tad-distribuzzjoni kollha u b'hekk ma' l-"IUCN Red List of Threatened Species" qiegħed imniżżel bħala leporidu fi stat ta' "L-inqas ħsieb" ("Least Concerned"). 

 Distribuzzjoni 

Il-Fenek ta' denbu qotni tal-foresta għandu distribuzjoni vasta mifruxha ma' bosta pajjiżi fl-Amerika Centrali u fil-kontinent ta' l-Amerika t'isfel. Dan il-fenek huwa speċi li jinsab fil-foresti ta' l-Arġentina, Beliże, Bolivja, Kolombja, Kosta Rika, Ekwador, El Salvador, Gujana, Gujana Franċiża, Gwatemala, Ħonduras, Messiku, Nikaragwa, Panama, Paragwaj, Peru, Surinam u Venezwela.

 Klassifikazzjoni 

Ordni Lagomorpha
Familja Leporidae
Ġeneru SylvilagusSottoġeneru TapetiFenek ta' denbu qotni tal-foresta, Sylvilagus brasiliensisSottospeċiSylvilagus brasiliensis andinus (Thomas, 1897)Sylvilagus brasiliensis apollinaris (Thomas, 1920)Sylvilagus brasiliensis brasiliensis (Linnaeus, 1758)Sylvilagus brasiliensis capsalis (Thomas, 1913)Sylvilagus brasiliensis caracasensis (Mondolfi & Méndez Aroche, 1957)Sylvilagus brasiliensis chillae (Anthony, 1957)Sylvilagus brasiliensis chotanus (Hershkovitz, 1938)Sylvilagus brasiliensis defilippi (Cornalia, 1850)Sylvilagus brasiliensis fulvescens (J.A. Allen, 1912)Sylvilagus brasiliensis gabbi (J.A. Allen, 1877)Sylvilagus brasiliensis gibsoni (Thomas, 1918)Sylvilagus brasiliensis inca (Thomas, 1913)Sylvilagus brasiliensis kelloggi (Anthony, 1923)Sylvilagus brasiliensis meridensis (Thomas, 1904)Sylvilagus brasiliensis minensis (Thomas, 1901)Sylvilagus brasiliensis paraguensis (Thomas, 1901)Sylvilagus brasiliensis peruanus (Hershkovitz, 1950)Sylvilagus brasiliensis sanctamartae (Hershkovitz, 1950)Sylvilagus brasiliensis surdaster (Thomas, 1901)Sylvilagus brasiliensis tapetillus (Thomas, 1913Sylvilagus brasiliensis truei'' (J.A. Allen, 1890)

 Referenzi 
Lagomorph Specialist Group (1996). Sylvilagus brasiliensis Fil-Periklu kritiku ta' estinzjoni. 2006 IUCN Red List of Threatened Species. IUCN 2006. Informazjoni mniżla fid- 9 ta' Novembru 2006
Louise H. Emmons and Francois Feer, 1997 - Neotropical Rainforest Mammals, A Field Guide.